CPN ชวนอิ่มบุญรับเทศกาลกินเจ จัดงาน “หล่อเลือกเจ 9 วันไม่จำเจ”
CPN ชวนร่วมอิ่มบุญ ต้อนรับเทศกาลกินเจ จัดงาน “CPN J FOOD FESTIVAL 2015 หล่อเลือกเจ 9 วันไม่จำเจ”
12 ต.ค. 2558


บริษัท เซ็นทรัลพัฒนา จำกัด (มหาชน) หรือ CPN ผู้บริหารศูนย์การค้าเซ็นทรัลเวิลด์ เซ็นทรัลพลาซา และ เซ็นทรัลเฟสติวัล ร่วมกับ บริษัท ทรู คอร์ปอเรชั่น จำกัด (มหาชน)หรือ TRUE, บริษัท เมืองไทยประกันชีวิต จำกัด (มหาชน)หรือ MTI, ศูนย์อาหารฟู๊ดพาร์ค, โซนกรู๊ฟ และร้านอาหารภายในศูนย์การค้าฯ
จัดกิจกรรมต้อนรับเทศกาลกินเจ ในงาน “ซีพีเอ็น เจ ฟู๊ดเฟสติวัล 2015 หล่อเลือกเจ 9วัน ไม่จำเจ” (CPN J FOOD FESTIVAL 2015) เชิญชวนคนรุ่นใหม่ใส่ใจสุขภาพ ด้วยการคัดสรรนำวัตถุดิบในการปรุงอาหารเจมาประยุกต์ให้เป็นเมนู ที่ทันสมัย ผ่านเมนูเด็ดจากร้านค้าชื่อดังในศูนย์การค้าเพื่อมอบความสะดวกให้กับลูกค้าที่เข้ามารับประทาน ในร้านหรือซื้อกลับบ้านมากยิ่งขึ้น กว่า 1,000 เมนู ระหว่างวันที่ 12–21 ตุลาคม 2558 ณ ศูนย์การค้าเซ็นทรัลเวิลด์ เซ็นทรัลพลาซา และ เซ็นทรัลเฟสติวัลทุกสาขา
อาทิ ร้าน แม่ศรีเรือน, ร้าน The Terrace, ร้าน Hua Seng Hong, ร้าน Dak Galbi, ร้าน Sushi Boy, ร้าน Din Tai Fong, ร้าน Sizzler, ร้าน Swensen’s และ ร้าน Black Canyon ฯลฯ พร้อมรับโปรโมชั่นสุดคุ้ม เมื่ออิ่มครบ 800บาท รับฟรี กระเป๋า Fruity Goodies Bag 1ใบ (ลูกค้าทรู สมาชิกเมืองไทย Smile Club รับประทานครบเพียง 500 บาท)
นอกจากนี้ในโซนอาหารฟู๊ดพาร์ค ยังได้จัดกิจกรรม อิ่มบุญ สุขใจ กับอาหารเจ 4 ภาค และอาหารเจเมนูพิเศษ เกาหลี ญี่ปุ่น และตะวันตก กว่า 1,000 เมนู พร้อมรับความรู้ผ่านนิทรรศการเกี่ยวกับการเลือกทานอาหารเจ รับโปรโมชั่นตรวจสุขภาพฟรี และของที่ระลึกมากมาย
 
กิจกรรมที่น่าสนใจเพื่อสร้างสีสันในช่วงเทศกาลเจนี้ อาทิ
          ศูนย์การค้าเซ็นทรัล เฟสติวัล หาดใหญ่ จัดงาน 240 ตระกูลแซ่ทั่วไทยขอพรเทพไท้ คุ้มครอง นับเป็นครั้งแรกของประเทศไทยที่ ได้มีการอัญเชิญองค์เทพเจ้าผู้พิทักษ์รักษาตระกูลแซ่ครบทุกตระกูลในเมืองไทยมาประดิษฐานในที่เดียวกัน เพื่อให้พี่น้องประชาชนทั้งชาวไทย ชาวมาเลเซีย และชาวสิงคโปร์ ได้มาสักการะบูชาเทพประจำตระกูลของแต่ละตระกูล ในช่วงที่ถือศีล กินผัก มหากุศล ให้ปกป้องดวงวิญญาณของบรรพชนทั้งที่ยังมีชีวิตอยู่และล่วงลับไปแล้ว หากใครได้มี โอกาสมาสักการะ จะถือเป็นสิริมงคลต่อตนเองสูงสุด ระหว่างวันที่ 15-22 ตุลาคม 2558 บริเวณ ชั้น 1
          ศูนย์การค้าเซ็นทรัลเฟสติวัล เชียงใหม่ จัดงาน เจ ไม่ จำ เจ สืบสานประเพณี ถือศีลกินเจ อิ่มบุญกับหลากหลายเมนูเพื่อสุขภาพจากร้านอาหารชื่อดัง พร้อมชมการสาธิตเมนูอาหารเจในรูปแบบใหม่ ไม่ซ้ำใคร จาก Celebrity Chef และกิจกรรมสนุกๆ อีกมากมาย ระหว่างวันที่ 10-21 ตุลาคม 2558 บริเวณ โปรโมชั่น ชั้นG
          ศูนย์การค้าเซ็นทรัลพลาซา เชียงราย จัดงาน “หล่อเลือกเจ” อาหารเจ 4 ภาค อิ่มบุญ อิ่มท้องไปกับอาหารเจเลิศรส สไตล์จีน 4 ภาค พบกับดาราสาวหล่อ สุดฮอต ” ติ๊นา ศุภนาฏ จิตตลีลา” ที่จะมาลงมือทำอาหาร พร้อมเสริฟให้ชิมอย่างใกล้ชิด ในวันที่ 17 ต.ค. เวลา 12.00 น.เป็นต้นไป พร้อมรับโปรโมชั่นพิเศษมากมาย ระหว่างวันที่ 13-21 ตุลาคม นี้ ณ ชั้น G โซนกาดหลวง
          ศูนย์การค้าเซ็นทรัลพลาซา เชียงใหม่ แอร์พอร์ต จัดงาน หล่อเลือกเจ ปี 2 ร่วมอิ่มบุญ ไปกับอาหารเจ กว่า 100 เมนู จากร้านอาหารเจชื่อดังในเชียงใหม่ และเมนูเจสุดอร่อย มากประโยชน์ มาออกบูธจำหน่ายอาหารตลอดเทศกาลกินเจในราคาพิเศษ พบกับกิจกรรมสาธิตการทำเมนูเจ โดย หนุ่มหล่อสุดฮอต “น้องนาย” ณภัทร เสียงสมบุญ พร้อมกับเซฟจากโรงแรมชื่อดัง ในวันเสาร์ที่ 2 ตุลาคม 2558 บริเวณชั้น G โซนวีดีโอวอลล์ ตั้งแต่เวลา 14.00 น. เป็นต้นไป พร้อมรับโปรโมชั่นพิเศษมากมาย ระหว่างวันที่ 13-21 ตุลาคม 2558 ลานกิจกรรมชั้น G
          ศูนย์การค้าเซ็นทรัลพลาซา ลำปาง จัดงาน “อิ่มบุญ อิ่มใจ เทศกาล อาหารเจ 2558” ร่วมสืบสานเทศกาลกินเจ จัดจำหน่ายเมนูอาหารเจที่ถูกต้องตามหลักแบบความนิยมที่เต็มเปี่ยมไปด้วยคุณภาพความอร่อยจากวัตถุดิบชั้นเยี่ยม พร้อมทั้งคุณประโยชน์ต่อร่างกายอย่างครบถ้วน ร่วมทำเมนูอาหารเจกับดีเจสุดหล่อจากคลื่น Hitz FM. ลำปาง ระหว่างวันที่ 9-20 ตุลาคม 2558 บริเวณชั้น 1 ลานเซรามิค
          ศูนย์การค้าเซ็นทรัลพลาซา แจ้งวัฒนะ จัดงาน มหกรรมเทศกาลถือศีลกินเจจังหวัดนนทบุรี ประจำปี 2558 ร่วมสักการะขอพรเป็นสิริมงคล องค์นพราชา ทั้ง ๙ ซึ่งถือเป็นจุดกำเนิดของเทศกาลทานเจของชาวจีน พระไภสัชยคุรุไวฑูรยประภา ตถาคตพระพุทธเจ้าองค์ประติมากรรมพระโพธิสัตว์กวนอิมปางประทานพร อันเชิญจากมณฑลฮกเกี้ยน สาธารณรัฐประชาชนจีน และปางพันเนตร พันกร สัมฤทธิ์ สมัยราชวงศ์หมิง ภายในงานแจกน้ำมนต์ศักสิทธิ์จากการทำพิธีจาก เกาะโพว่ถ่อซานพร้อมโปสการ์ด ภาพนพราชาเก้าอ้วง ระหว่างในวันที่ 12- 21 ตุลาคม 25558 บริเวณ ชั้น G
          ศูนย์การค้าเซ็นทรัลพลาซา เวสต์เกต งาน J Food Festival อิ่มบุญใหญ่มาก @ CentralPlaza WestGate ชวนร่วมอิ่มบุญอิ่มท้องกับหลากหลายเมนู พร้อมนมัสการเจ้าแม่กวนอิมปางพันมือ และเสี่ยงเซียมซีทำนายโชคชะตา เพลิดเพลินการเลือกช้อปชิมร้านอาหารอร่อยชื่อดังที่พร้อมใจกันรังสรรค์เมนูสุขภาพอาหารเจไว้คอยบริการอย่างคับคั่ง และพบกับกูรูความอร่อย หม่อมหลวงภาสันต์ สวัสดิวัตน์ พร้อมด้วยกิจกรรมพิเศษ อาทิ การสาธิตสอนทำอาหารเจฟิวชั่น โดยเชฟหนุ่มรุ่นใหม่ที่จะทำให้ อาหารเจธรรมดา…ไม่ธรรมดา และกิจกรรม D.I.Y. ระหว่างวันที่ 13 – 21 ตุลาคม 2558 บริเวณ ลานกิจกรรม ชั้น1
          ศูนย์การค้าเซ็นทรัลพลาซา พระราม 3 จัดงาน เทศกาลอาหารเจ @ CentralPlaza Rama3 เชิญสักการะเจ้าแม่กวนอิมภายในศูนย์การค้าฯ พร้อมพบกับหลากหลายเมนูอาหารเจจากร้านค้าชื่อดังมากมาย วันเสาร์ที่ 17 ต.ค.58 พบกับ ‘เคน คอมเมเดี้ยน’ ที่จะมาแนะนำเมนูเจดีๆที่ไม่ควรพลาด ระหว่างวันที่ 13 – 21 ตุลาคม 2558 ณ ลานโปรโมชั่น ชั้น G
          ซีพีเอ็น เจ ฟู๊ดเฟสติวัล 2015 หล่อเลือกเจ 9วัน ไม่จำเจ จัดขึ้น ระหว่างวันที่ 12 – 21 ตุลาคม 2558 ณ ศูนย์การค้าเซ็นทรัลเวิลด์ เซ็นทรัลพลาซา และ เซ็นทรัลเฟสติวัลทุกสาขา